Læringsmålet har til hensikt å gi spesialistkandidater et bevisst forhold til hvordan vi kan forbedre og innføre ny beste praksis, og grunnleggende kompetanse i å være en aktiv medspiller i forbedringsarbeidet ved egen arbeidsplass. Blant annet er forbedringskompetanse viktig ved innføring av ulike e-helseverktøy til forbedring av klinisk praksis, pasientforløp og/eller administrative arbeidsprosesser.
Revmatologi (REV): For revmatologi omfatter læringsmålet å ha god kunnskap om hvordan utføre artikkelsøk og kunne selvstendig presentere oppdatert kunnskap og relevant forskning for kolleger, for faglig oppdatering og medvirkning til utvikling av fagmiljø.
Øre-nese-halssykdommer (ØNH): Ha god kunnskap om hvordan utføre artikkelsøk og selvstendig presentere oppdatert kunnskap og relevant øre-nese-halsforskning for kolleger, for faglig oppdatering og medvirkning til utvikling av fagmiljø.
Dette læringsmålet har til hensikt å sikre at spesialisten kan anvende relevant e-helseverktøy og bidra til å utnytte forbedringspotensialet i disse gjennom å anvende forbedringskompetanse oppnådd gjennom de øvrige læringsmålene. Se i tillegg bruk av kunnskapsteknologi og beslutningsstøttesystemer under Kunnskapshåndtering.